मलाइका अरोड़ा और अर्जुन कपूर की शादी की अटकलें हुईं साफ, एक्ट्रेस ने इंटरव्यू में खुलकर की बात  
मलाइका अरोड़ा ने अर्जुन कपूर से अपनी शादी की अटकलों को किया साफ
मीडिया को दिये इंटरव्यू में मलाइका अरोड़ा ने की खुलकर बातचीत
अपने रिलेशन को लेकर सुर्खियां बटोर रही हैं मलाइका अरोड़ा
बॉलीवुड एक्ट्रेस मलाइका अरोड़ा (Malaika Arora) और अर्जुन कपूर (Arjun Kapoor) अपने रिलेशन के वजह से काफी सुर्खियां बटोरते हैं. दोनों के फोटो और वीडियो भी सोशल मीडिया पर काफी वायरल होते हैं. यहां तक कि मलाइका अरोड़ा (Malaika Arora) ने अर्जुन कपूर (Arjun Kapoor) के जन्मदिन पर उनके साथ अपनी फोटो शेयर करते हुए अपना प्यार भी जाहिर किया था. इसके बाद से ही दोनों शादी के सवालों में भी घिर गए थे, लेकिन अब मलाइका अरोड़ा  (Malaika Arora) ने मीडिया को दिये इंटरव्यू में इन सभी सवालों पर रोक लगा दी है. मलाइका ने अपने इंटरव्यू में बताया कि उनकी शादी को लेकर अभी कोई भी बात नहीं हो रही है. 
Happy bday my crazy,insanely funny n amazing @arjunkapoor ... love n happiness always
A post shared by  Malaika Arora (@malaikaaroraofficial) on Jun 26, 2019 at 9:42am PDT

मलाइका अरोड़ा (Malaika Arora) ने जूम टीवी को दिए इंटरव्यू में अपनी और अर्जुन कपूर (Arjun Kapoor) की शादी की सारी अटकलों को दूर कर दिया है. मीडिया से बातचीत करते हुए उन्होंने कहा, "मुझे लगता है कि खुशी मन की एक स्थिति है, ऐसे में तमाशा क्यों करना. हां मैं खुश हूं और इसके लिए इतना स्पष्टीकरण देने की जरूरत नहीं है. यहां अंत में आकर हर कोई आपकी शादी के बारे में ही अनुमान लगता है. बोलने के लिए इस प्रकार के अनुमानों से किसी को भी नहीं बख्शा जाता है. जैसा कि हमने कहा, शादी पर किसी तरह की कोई बातचीत नहीं हो रही है."
Thank u @neetu54 n Rishi uncle for such a warm n lovely evening #Nyc
A post shared by  Malaika Arora (@malaikaaroraofficial) on Jul 4, 2019 at 8:25am PDT

इसके अलावा मलाइका अरोड़ा (Malaika Arora) ने अपने एक और इंटरव्यू में अर्जुन कपूर (Arjun Kapoor) और खुद के रिलेशन पर खुलकर बातचीत की थी. इस इंटरव्यू में मलाइका अरोड़ा ने अपनी शादी पर बात करते हुए कहा था, "शादी अभी नहीं होने वाली है. आप निश्चिंत रहिये, मैं किसी को भी शॉक नहीं होने दूंगी. अगर ऐसा कुछ रहा तो मैं आपको इस बारे में पहले ही सूचित कर दूंगी."
मलाइका अरोड़ा (Malaika Arora) के अलावा खुद अर्जुन कपूर (Arjun Kapoor) ने भी अपनी शादी को लेकर मीडिया से बातचीत की थी. उन्होंने अपने एक इंटरव्यू में कहा था कि वह अभी शादी नहीं करने वाले हैं. अगर वह शादी करेंगे तो इस बारे में खुलकर बात करेंगे. उनके पास अपनी शादी को छुपाने का कोई कारण नहीं है. अगर वह अभी कुछ नहीं छिपा रहे तो वह अपनी शादी को भी नहीं छिपाएंगे.